
Hrana neće blti skuplja od kompjutera 


Najavljenim uvećanjem „niže” stope 
PDV-a sa osam na deset odsto, država 
će početkom naredne godine izazva- 
ti poskupljenje hleba, mleka, mesa 
i drugih osnovnih namirnica. Ovo 
„minimalno” poskupljenje važiće i za 
komunalne usluge, udžbenike, dnev- 
ne novine, ogrev. Ali zato će kompju- 
terska oprema biti oporezovana po 
višoj, zapravo osnovnoj, poreskoj sto- 
pi od 20%. 

Svako od nas bi na ovome trebalo da 
bude zahvalan vlasti. „Humani su.” 
„Ipak u ovim teškim vremenima brinu 
o sirotinji.” „Vidiš li da nisu dozvolili da 
hrana bude skuplja od kompjutera?” 
Mnogim ljudima koji su zbog „krize” 
ostali bez posla hrana je već sada 
preskupa ili potpuno nedostupna. 
Dugovi koje država potražuje sva- 


kodnevno se nagomilavaju. Prete se- 
čom struje i plenidbama, redovi pred 
narodnim kuhinjama sve su duži. U 
budžet će se možda sliti tih 20 milijar- 
di dinara, ali ogromna većina naroda 
od toga neće imati ništa. Znamo ko su, 


znamo šta stoji iza njihovih obećanja. 
Političari ne kriju da nas naredne 
godine čeka pravi pakao. Treba li da 
nastavimo da trpimo sve to što su 
nam pripremili? Ili, ipak, da taj pakao, 
već jednom, priredimo mi njima? 



SRBIJA: PROSVETARINAJAVUUJU 
ŠTRAJK 

Prosvetni radnici najavili 
su jednočasovni štrajk 10. 
decembra kako bi izrazili 
protest zbog toga što je u 
budžetu Srbije izdvojeno još 
manje novca za obrazovanje. 
Plata u prosveti je oko 42.000 
dinara, što je za 2,1 odsto manje 
od republičkog proseka, iako 
je ovo najobrazovanija branša 
- 70 odsto ljudi ima završen 
fakultet. Licemerne su izjave 
zvaničnika u kojima tvrde da 
je obrazovanje investicija, a pri 
tome se izdvajanja za prosve- 
tu iz godine u godinu realno 
smanjuju. Osim sve manjih 
izdvajanja za obrazovanje, 
radnici ukazuju i na to da se 
sredstva nenamenski troše na 
razne ,,razvojne” projekte. 


RUSIJA: RADNICIIZ SRBIJE RADE 
BEZPIATE 

Radnici iz Srbije, koji odlaze 
da rade na gradilišta u Rusiju 
i druge zemlje bivšeg SSSR-a, 
najčešće bivaju prevareni i ra- 
de bez plata, u katastrofalnim 
uslovima. Naviknuti na neure- 
đen sistem i loše tržište rada, kao 
i na to da ne dobijaju zarade i 
da nemaju zaštitu, oni ne mogu 
odmah da prepoznaju problem i 
da reaguju, pa pristaju na manje 
plate, da im se odbija novac za 
stanarinu, nekoliko puta višu 
od realne, za navodne počinjene 
štete, za troškove upotrebe alata, 
a radnici čak bivaju ucenjivani i 
za hranu. Tužilaštvo u ovakvim 
slučajevima ne nalazi nijedan 
element zloupotrebe niti bilo 
kakve dokaze za pokretanje 
istrage. 


KRAGUJEVAC: BLOKADA UKLONJENA, 
RADNICIDOBILISAMO OBEĆANJA 

25. oktobra predstavnici radnika 
,,Autosaobraćaja“ učestvovali su u pre- 
govorima sa Aleksandrom Vučićem. 
„Osim uveravanja da ćemo prvog de- 
cembra biti zadovoljniji nego danas, 
nismo dobili ništa“, izjavili su tada, izme- 
đu ostalog, pred novinarima i radnicima 
u blokadi koji su aklamacijom prihvati- 
li predlog o nastavku protesta. U sredu, 
4. decembra, nakon novih razgovora 
sa potpredsednikom vlade blokada je 
uklonjena. Ni na tom sastanku radnici 
nisu dobili ništa više od uveravanja, ali 
ovoga puta je za promrzle ljude, na ivici 
snage, nažalost, to bilo dovoljno. Šta će 
od obećanog dobiti ostaje da vidimo, 
ali znamo da su za sada izgubili najjači 
adut koji su imali u rukama i postali sa- 
mo deo beskrajnog lanca radnika koji 
uzaludno čekaju da država ispuni svoje 
obaveze prema njima. 


“Ml ZNAM0 DA SE SOCIJALNA REVOLUCIJA NE M0ŽE IZVRŠITI ZAK0NIMA.” (Petar Kropotkin) 













Preporučujemo film 


ZAGREBIDIIBUE V. 

Parlamentarci 
opet sabotiraiu 
studentske proteste 



Na sastanak studenata koji je 
održan 30.11.2013 u Narodnoj 
bibloteci Srbije kako bi se rešio 
problem sa karticama za obroke u 
restoranima „Studentskog centra 
Beograd“ došao je potpredsednik 
SKONUS-a i student-prorektor 
BU Miloš Obradović (na slici), 
zajedno sa potpredsednikom 
univerziteskog parlamenta. Nije 
tajna da parlamentarci aktivno 
učestvuju u smirivanju student- 
skog bunta i sabotiraju svaki po- 
kušaj borbe za prava studenata. U 

Daliste 
znali O 

...da je proizvodnja hero- 
ina u Avganistanu skočila 
deset puta nakon invazije 
SAD-a 2001? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


ovom konkretnom slučaju, Miloš 
Obradović je zajedno sa svojim 
kolegom najpre pokušao da odvra- 
ti studente od protesta sa svojom 
pričom da je svaka borba van 
parlamenta osuđena na propast. 
Pošto studenti nisu naseli na to, 
već su uporno insistirali na pitanji- 
ma koga ti ,,predstavnici“ zapravo 
predstavljaju, ko ih je i kako birao, 
kakve privilegije uživaju i koliko 
su plaćeni za posao koji obavljaju, 
dobili su pretnje da će ukoliko 
nastave sa takvim ispitivanjem 
protiv njih biti podnete službene 
disciplinske prijave. Miloš je onda 
u maniru iskusnog politikanta, 
„spustio loptu“ i studentima 
upućivao komplimente kako su 
„lepi i pametni“ i ponudio im 
funkcije u rektoratu, ako slušaju 
njihove savete i ako se „budu 
pokazali“! Kada su studenti od- 
bili ovu ,,ponudu“, predstavnici 
SKONUS-a su nastojali da ih ubede 
kako jedini zahtev može biti samo 
vraćanje kartica koje su oduzete. 
Drugim rečima, oni su branili novi 
potez uprave „Studentskog centra 
Beograd“ koji zabranjuje kori- 
šćenje tuđih kartica kao sasvim 
legitiman, te da studenti nemaju 
razloga da se bune. Naravno, na 
kraju svog laskavog nastupa su 
,,u duhu demokratije“ zahtevali 
da se ništa sa ovog sastanka ne 
iznosi u javnost i da sve treba da 
ostane između učesnika sastanka. 
Takođe, sastanak je trajao čitavih 
pet sati, a najveći deo tog vremena 
parlamentarci su potrošili na svoje 
hvalisanje o tome kako oni poznaju 
razne „uticajne ljude“, kao i na 
prepričavanje unutarstranačkih in- 
triga. 


lefond de l’airestrouge 
(1977) 

Naslov je igra reči 
koja nagoveštava da je 
krajem šezdesetih i po- 
četkom sedamdesetih 
revolucionarni pokret 
izgledao snažniji nego 
što je to zaista bio, 
te da zapravo nije 
predstavljao istinsku 
pretnju sistemu. En- 
gleski naslov je „А 
grin without a cat“ 
što otprilike ima isto 
značenje, a u Francuskoj je prvobitno prikazan 
pod naslovom „Scene iz trećeg svetskog rata 
(1967-1977)“. Kroz skoro tri sata dokumentar- 
nih snimaka i brojnih intervjua režiser pokuša- 
va da analizira rađanje i propast takozvane Nove 
levice - onih snaga koje su iznedrile burnu 1968. 
godinu širom sveta. Iako se danas pod Novom 
levicom češće podrazumeva meka struja ovog 
pokreta koja je, nakon poraza revolucionarne 
struje o kojoj se ovde govori, malo po malo bila 
integrisana u sistem. Film sve vreme prikazuje 
stvari iz perspektive samog pokreta i postavlja 
ista ona pitanja koja pokret postavlja sebi, ko- 
ja pokušava da odgonetne, stalno se vraćajući 
na uspehe i poraze, pitanje jedinstva, analizu 
počinjenih grešaka, ispravne i pogrešne politike, 
različite taktike i strategije. Prikazani su mnogi 
događaji, od Praškog proleća, do previranja u 
Fatinskoj americi i Kulturne revolucije u Kini, 
ali film se stalno vraća na analizu društveno- 
političkih prilika u Francuskoj i, iako je svaka 
tema prilično kvalitetno obrađena, čini se 
kao da su druge teme tu samo da bi postavile 
Francusku u širi planetarni kontekst. Da bi 
se valjano razumeli ovi događaji, kontekst i 
dinamika ove dekade, potrebno je određeno 
poznavanje istorije, koje se može delimično 
nadoknaditi kroz često pauziranje filma, 
iščitavanje članaka na wikipediji i libcom-u. 
Bez toga većina gledalaca neće shvatati šta se 
sve dešava u filmu, niti će nešto mnogo naučiti 
ili izvući značajnije pouke. 

Munich (2005) 

Nakon terorističkog 
napada u Minhenu 
1972. kada su članovi 
palestinske grupe Crni 
septembar oteli i na 
kraju ubili jedanaest 
članova Izraelskog 
olimpijskog tima, sledi 
osveta koju je pripre- 
mio Mosad, Izraelska 
tajna služba. Film 
pretenduje da događa- 
je prikaže objektivno, 
i tehnički je veoma dobro urađen. Akteri nisu 
jednodimanzionalni, i nema dobrih i loših već 
svi postupaju u skladu sa svojim uverenjima i 
ideologijom, i svako je u stanju da uradi bilo šta. 
Zasnovano na istinitim događajima. 




" Л 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Strajk radnika „Gama Trejda"! 


Preduzeće „Gamma Trade“ iz Be- 
ograda (Birčaninova 40) već više 
od četiri meseca nije isplatilo pla- 
te zaposlenima, a radnici su otkri- 
li i da im doprinosi za 2008. i 2012. 
godinu nisu uopšte uplaćivani! 
Ovo preduzeće, koje posluje u ob- 
lasti medicinske očne protetike i 
okuloplastične rekonstruktivne 
hirurgije, vlasništvo je Mirolju- 
ba Bogdanovića. Bogdanović 
kontinuirano šikanira i vređa 
radnike, preti im otkazima jer 


su se drznuli da zahtevaju isplatu 
zaostalih plata. Vreme kupuje la- 
žući zaposlene i manevrišući sa ne- 
koliko svojih firmi u Srbiji i Bosni i 
Hercegovini, kao i svojim vezama u 
nekim političkim kuloarima. 

Jedan deo radnika je stupio u štrajk, 
uz održavanje minimuma rada za 
hitne slučajeve. Anarhosindikalisti- 
čka inicijativa se pridružuje borbi 
radnika firme „Gamma Trade”. Za 
početak obaveštavamo javnost sa 
situacijom u firmi „Gamma Trade“ 


i nastavićemo da prikupljamo 
i sistematizujemo podatake o 
drugim zloupotrebama i pri- 
vrednim mahinacijama u koje je 
Bogdanović upleten. Naše nare- 
dne aktivnosti koje ćemo preduze- 
ti direktno će zavisiti od tempa 
rešavanja problema, odnosno 
isplaćivanja zaostalih doprinosa 
i plata od strane Miroljuba 
Bogdanovića. 

Sekretarijat 
Anarhosindikalističke inicij ative 


Žuti sindikati nastavljaju 
da mlate praznu slamu 

Učestvovanje u izradi novog zakona o radu je jedina šansa da žuti sindikati 
pokažu da se barem „zanimaju" za interese radnika, kad već nisu u stanju 
da izvrše bilo kakav pritisak na državu. 


Čime se ovih dana bavi Savez 
samostalnih sindikata Srbije, 
najveća sindikalna centrala 
u Srbiji? Oni su odlučili da 
napišu svoj Zakon o radu, i o 
tome u medijima pričaju kao da 
će taj papir bilo kome biti re- 
levantan za bilo šta. Predsednik 
Samostalnog sindikata Srbije, 
Ljubisav Orbović, izjavio je da 
u njihovom zakonu ,,neće biti 
Agencije za zapošljavanje, niti 
smanjivanja prava zaposlenih“. 
U istom intervjuu, odgovarajući 
na neko drugo pitanje, Orbović 
između ostalog kaže da su 
sindikati „svesni da postoje i 
preduzeća koja su dovedena do 
stanja da se moraju ugasiti“. On 
je takođe podsetio da zakon 
treba da izrađuje samo jedno 
ministarstvo - Ministarstvo rada, 
zapošljavanja i socijalne politike, 


i time je do kraja obesmislio svoje 
pisanje zakona, tako da više nije 
jasno ko šta i zbog čega radi. 

Sa druge strane „Srpski 
sindikalni front“, koji okuplja 
četiri sindikalne centrale 
(Konfederacija slobodnih sin- 
dikata, Asocijacija slobodnih 
i nezavisnih sindikata Srbije, 
Udruženi sindikati Srbije ,,Slo- 
ga“ i Industrijski sindikat Sr- 
bije) traži od vlade Srbije da 
se formira nova radna grupa, 
u koju bi bili uključeni svi re- 
levantni predstavnici sindikata i 
poslodavaca. Lepo, sešće ljudi sa 
gazdama, da svi zajedno napišu 
„moderan zakon o radu, koji će 
biti prihvatljiv za sve“. 

Možda država na raspolaganju 
ima samo eksperte za pisanje 
neoliberalnih zakona i možda 
je to jedini razlog zašto je 


predlog novog Zakona o radu 
u potpunosti antiradnički. Mo- 
žda će Ministarstvo rada, zapo- 
šljavanja i socijalne politike, 
Ekonomski savet i Ministarstvo 
privrede zaigrati od sreće što žu- 
ti sindikati hoće da se uključe 
u pisanje zakona. Uostalom, to 
je jedina šansa da žuti sindikati 
pokažu da se barem ,,zanimaju“ 
za interese radnika, kad već nisu 
u stanju da izvrše bilo kakav 
pritisak na državu. 

Oni iz godine u godinu celoj 
javnosti pokazuju ne samo da 
nemaju snage da izvedu obe- 
spravljeno radništvo na ulice, 
niti da su u stanju da organizu- 
ju bar jednodnevni generalni 
štrajk, nego čak da ne mogu 
da organizuju ni jedan jedini 
ozbiljan štrajk u nekom većem 
preduzeću. 



Međunarodno udruženje radnika i radnica 
(AIT-IWA) održaće 25. kongres u Valensiji 
od 6. do 8. decembra. Pod sloganom ,Je- 
dan svet, jedna borba“, 147 godina nakon 
osnivanja Prve internacionale, na kongre- 
su u Valensiji će se okupiti delegati iz raz- 
nih krajeva sveta (Italija, Portugalija, Veli- 
ka britanija, Brazil, Argentina, Nemaćka, 
Norveška, Francuska, Poljska, Slovaćka, 
Rusija), a kongresu će prisustvovati i de- 
legati Anarhosindikalistićke inicijative. 
Izveštaj o kongresu daćemo u narednom 
broju Direktne akcije. 

Madrid: jačanje policijske represije 

Dvoje pripadnika Sindikata obrazovanja 
i društvenog delovanja, sekcije španskog 
CNT-a, uhapšeni su 20. novembra na 
protestima u univezitetskom naselju u 
Madridu. Nekoliko njihovih drugova su 
nakon toga otišli u stanicu policije kako 
bi saznali šta se desilo sa uhapšenima, a 
tamo im je saopšteno da o tome „nemaju 
nikakvih informacija“. Nešto kasnije, dok 
su zajedno sa članovima porodica uha- 
pšenih stajali na ulici ispred policijske 
stanice, videli su kako njihove drugove 
uteruju u kombi i, u pratnji nekoliko po- 


licijskih vozila, odvoze u nepoznatom 
pravcu. 

Madridski Sindikat obrazovanja oglasio 
se povodom ovog događaja saopštenjem 
u kome ističe da je država donošenjem 
nove uredbe o javnoj bezbednosti odlučila 
da demonstrira silu pokušavajući da zada 
udarac društvenim pokretima. Nedavno 
donetom uredbom španskoj policiji je 
omogućeno da maltretira i odvodi ljude 
bez ikakvog povoda. Sindikat obrazova- 
nja traži da uhapšeni drugovi budu hitno 
oslobođeni bez podizanja optužnice, i 
poziva na sveopšte organizovanje protiv 
sve otvorenije državne represije. 

Borbe rudara u Indiji 

Tokom žestokih protesta radnika u Indiji 
zatvoreno je sedam rudnika i blokirane dve 
železničke stanice u oblasti Odiša, a nekoli- 
ko kancelarija šefova je potpuno demolira- 
no. Protesti su izbili nakon otpuštanja 
nekoliko stotina radnika zbog njihovog 
sindikalnog organizovanja. Na njihova rad- 
na mesta zapošljavani su radnici koji nisu 
članovi nij edne sindikalne organizacij e i koj i 
su dovedeni iz drugih mesta. U sukobima je 
učestvovalo preko hiljadu lokalnih radnika 


koji su se obračunavali s radnicima lojal- 
nim gazdama. Preko četrdeset rudarskih 
vozila je zapaljeno i uništeno, a izvršena je 
i diverzija na pruzi kojom se odvozi ugalj. 
Policija je privela više od stotinu radnika. 
Slični sukobi su se u ovoj oblasti dogodi- 
li i u oktobru, kada je takođe uhapšeno 
oko stotinu radnika, od kojih je nekoliko 
desetina još uvek u zatvoru, a neki od njih 
štrajkuju glađu. 

Tunis: radnici u štrajku sukobili se s 
policijom 

27. novembar. „Narod želi pad režima”, 
uzvikivali su demonstranti koji su ponovo 
na ulicama glavnog grada Tunisa. Na 
nekim mestima radnici su stupili u štrajk. 
Za vreme demonstracija spaljeno je jedno 
od sedišta vladajuće stranke - nakon što je 
zapaljena vatra, demonstranti su blokira- 
li pristup vatrogascima. Tuniški radnici 
su stupili u štrajk u znak solidarnosti s 
antivladinim demonstrantima, na dan pr- 
ve godišnjice velikih sukoba u kojima je 
prošle godine povređeno preko 3.000 ljudi. 
Sukobi s policijom izbili su u gradu Silianu 
na severu zemlje, u kojima je povređeno 
preko 50 pripadnika policije. 


Centar za liberterske studije predstavlja: 

Karl Marks: Najamni rad i kapital, Predgovor 
Prilogu kritike političke ekonomije 


„Tvrđenje da su interesi kapitala i interesi radnika 
isti, znači samo to da su kapital i najamni rad dve 
strane jednog istog odnosa. Dokle je najamni 
radnik najamni radnik, njegova sudbina zavisi 
od kapitala. To je ta mnogohvaljena zajednica 
interesa radnika i kapitalista.“ 

PLAKAT 25. KONGRESA MURA 
KOJI ĆE BITI ODRŽAN U 
VALENSIJI 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
























